從未幫襯過此店既甜品，因為價錢不便宜！咁岩呢日經過吳生話請我食！二話不說立刻挑選心宜甜品！左看右看，店員看我三心兩意，所以推薦我食招牌焦糖燉蛋！作為焦糖既fans, 好吧！俾次機會你！店員從蛋糕櫃中取出燉蛋，再燒上一層焦糖，焦焦既味道送到你面前！輕輕一敲，脆薄既焦糖碎了，配上蛋味濃郁既燉蛋，非常美味！停不了口，薄薄既焦糖不會太甜，也不會蓋過蛋香，兩者互相配合！唯一可惜就是份量太少，不用一會就食完。唯有下次再幫襯了！